1清明日

唐代：温庭筠

清娥画扇中，春树郁金红。出犯繁花露，归穿弱柳风。

马骄偏避幰，鸡骇乍开笼。柘弹何人发，黄鹂隔故宫。

2过华清宫

唐代：李约

君王游乐万机轻，一曲霓裳四海兵。

玉辇升天人已尽，故宫犹有树长生。

3眼儿媚·咏红姑娘

清代：纳兰性德

骚屑西风弄晚寒，翠袖倚阑干。霞绡裹处，樱唇微绽，靺鞨红殷。

故宫事往凭谁问，无恙是朱颜。玉墀争采，玉钗争插，至正年间。

4踏歌词四首·其二

唐代：刘禹锡

桃蹊柳陌好经过，灯下妆成月下歌。

为是襄王故宫地，至今犹自细腰多

5西河·金陵怀古次美成韵

明代：彭孙贻

龙虎地，繁华六代犹记。红衣落尽，只洲前，一双鹭起，秦淮日夜向东流，澄江如练无际。

白门外，枯杙倚，楼船朽橛难系。石头城坏，有燕子衔泥故垒。倡家犹唱后庭花，清商子夜流水。

卖花声过春满市。闹红楼，烟月千里。春色岂关人世。野棠无主，流莺成对，街入临春故宫里。

6**大内歌**

**陶崇政**，明代文人。

金瓦灵坛高接天，先皇设醮事祈年。

当今德茂伸仙至，徐福何须到海边。

7  **都城郊望**

**岳正有**，明代漷(今属河北)人

神鼎当年定蓟门，舆图徧览此方尊。

天文析木三河近，王气全燕万古存。

水绕郊畿襟带合，山环宫阙虎龙蹲。

何须百二夸周汉，一统今归圣子孙。

8**故宫**

**王树远**，现代诗人。

金阙九千泛浪色，丹墙一院壮巍峨。

两朝空济帝皇梦，喟感游人漫饶舌。

故宫的主要建筑

四门：午门（五凤楼）；神武门；东华门，西华门。

外廷建筑：太和门；太和门广场；太和殿（金銮殿）；中和殿；保和殿；体仁阁；弘义阁。

内廷中路：乾清门；乾清宫；交泰殿；坤宁宫；御花园；御景亭；摛藻堂。

内廷西路：养心殿、长春宫、翊坤宫、储秀宫、太极殿、永寿宫、重华宫、咸福宫、漱芳斋。

内廷东路：奉先殿、承乾宫、景仁宫、延禧宫、景阳宫、永和宫、毓庆宫，斋宫。

其他建筑：武英殿、皇极殿、慈宁宫、文渊阁、畅音阁，寿安宫